มีประจำเดือนมาแบบกะปริบกะปรอยและมีอาการปวดท้องมากร่วมกับปวดหลังด้วยเป็นแบบนี้รอบที่2แล้วค่ะแต่รอบนี้มีชิ้นเนื้ออะไรไม่รุ้หลุดออกมาด้วยค่ะยาวประมาณนิ้วก้อยอยากทราบว่าอาการแบบนี้ปกติหรือเปล่าค่ะ
สวัสดีค่ะ แอลอีดี,อาการมีเลือดออกจากช่องคลอดผิดปกติ ร่วมกับอาการปวดท้องน้อยมาก และพบมีชิ้นเนื้อหลุดออกมา อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม แท้งครบ แท้งไม่ครบ เป็นต้น2. มีการอักเสบติดเชื้อในโพรงมดลูก3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูกเป็นต้น4. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ เป็นต้น รวมถึงการใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น แต่จะไม่ทำให้เกิดอาการปวดท้องมาก5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้น แต่จะไม่ทำให้เกิดอาการปวดท้องมากเช่นกันในเบื้องต้น หากมีเพศสัมพันธ์ ควรลองตรวจหาการตั้งครรภ์ดูก่อนค่ะ หากตรวจพบการตั้งครรภ์ ควรรีบไปพบสูติ-นรีแพทย์โดยเร็วค่ะ แต่หากตรวจไม่พบ และยังคงมีเลือดออกกะปริดกะปรอยอยู่เรื่อยๆ หรือมีอาการปวดท้องน้อยมาก ก็ควรไปพบแพทย์เช่นกันค่ะ